Projektas

VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2010 m. sausio 8 d. įsakymo Nr. V-35 „Dėl SAV pranešimo apie savarankiškai dirbančius asmenis taisyklių patvirtinimo" pakeitimo

2015 m. d. Nr. V-

Vilnius

Vadovaudamasis Lietuvos Respublikos valstybinio socialinio draudimo įstatymo 4, 7, 8, 16, 19 straipsnių pakeitimo ir papildymo įstatymo 2 straipsnio pakeitimo įstatymu:

1. P a k e i č i u SAV pranešimo apie savarankiškai dirbančius asmenis pateikimo taisykles, patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. sausio 8 d. įsakymu Nr. V-35 „Dėl SAV pranešimo apie savarankiškai dirbančius asmenis pateikimo taisyklių patvirtinimo“ (toliau – Įsakymas):

1.1. 5.1 punktą išdėstau taip:

„5.1. individualios įmonės, mažosios bendrijos, tikrosios ūkinės bendrijos, komanditinės ūkinės bendrijos, kai individualios įmonės savininkas, mažosios bendrijos narys ar ūkinės bendrijos tikrasis narys per kalendorinį mėnesį išsiima asmeniniams poreikiams lėšų sumą, išskyrus 51 punkte numatytą išimtį;“

1.2. papildau 51 punktu:

„51. Kai individualios įmonės savininko, mažosios bendrijos nario, taip pat ūkinės bendrijos tikrojo nario socialinio draudimo įmokų bazę sudaro jų išsiimama asmeniniams poreikiams lėšų suma, kuri kalendorinių metų mėnesį negali būti mažesnė kaip minimalioji mėnesinė alga, SAV pranešimas gali būti neteikiamas, jeigu kalendorinių metų mėnesį išsiimta asmeniniams poreikiams lėšų suma yra lygi minimaliajai mėnesinei algai.“

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Registrų tvarkymo skyrių per dvi darbo dienas po šio įsakymo paskelbimo Teisės aktų registre parengti ir pateikti suvestinę Įsakymo redakciją Teisės aktų registro tvarkytojui;

2.3. Fondo valdybos Klientų aptarnavimo metodikos ir informavimo skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

Direktorius